
	משרד:
	

	יחידה מזמינה:
	

	תאריך:
	


אל: ועדת המכרזים 

הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה  ❒ (29)3 / ❒ 3(31) (סמן את התקנה המתאימה) לתקנות חובת מכרזים ועל הוראות תכ"ם מס' 7.8.1 ו-7.8.2.


	תיאור מהות ההתקשרות (רקע ופירוט התכונות של הטובין/השירות/העבודה)

	שירותי שמירה ואבטחה של אתר המגורים הזמניים בעומר, אשר שימש את תושבי קיבוץ כיסופים.
(בהתאם להסכמים שנחתמו באפריל 2024 בין מועצה מקומית עומר ובין החטיבה להתיישבות וביום 28/08/24 בין המועצה המקומית עומר ובין מנהלת תקומה). 




האם קיים בנושא זה מכרז מרכזי של החשב הכללי או גורם ממשלתי מוסמך אחר?          ❒  כן     ❒✠  לא

סוג ההתקשרות: (סמן X במקום המתאים)

	     טובין
	X❒  שירותים
	❒  ביצוע עבודה




	שם הספק:
	המועצה המקומית עומר

	מספר הספק 
(ח.פ/ח.צ/ע.מ/מספר עמותה) 
	500206669

	ספק זה הנו: 
	X ❒      ספק יחיד    
	❒ ספק חוץ 

	אומדן / שווי ההתקשרות:
	400,000 ₪ כולל מעמ

	תקופת ההתקשרות: 
	01/07/26 עד 28/02/27


להלן חוות דעתי אודות היות המועצה המקומית עומר ספק יחיד בנסיבות העניין למתן שירותי אבטחה עבור האתר שבתחומה, כמפורט להלן - 

1. בתאריך 30/06/2026 עם שובם של תושבי כיסופים לביתם, פונו היבילים והאתר הזמני נותר נטוש וחשוף מדי יום לוונדליזם ולנזקים אשר מצטברים בכל יום ולילה כל עוד אין שמירה. 
2. לפיכך מבקשת מנהלת תקומה לרכוש, באופן מיידי, שירותי אבטחה הכוללים שירותי ניתור ומעקב 24/7 של מצלמות, סיורים במהלך היום כל יום ואבטחה פיזית בשעות הקריטיות 22:00 עד 07:00.
3. השטח האמור הינו שטח המועצה המקומית עומר, אשר מקיימת שירותי אבטחה באופן עצמאי בכלל השטח שלה והיא זו האמונה ואחראית על כל אירוע בטיחותי או רכושי בתחומה.
4. בכלל זה ולצורך כך המועצה מפעילה רשת מצלמות בכל שטחה ומקיימת ניטור 24/7 באמצעות מוקדנים על כלל שטחי המועצה לרבות על האתר הזמני נשוא חוות הדעת, ומקיימת קשר מובנה עם צוותי הסיירים והמאבטחים השונים.
5. לחברת אבטחה חיצונית אין הרשאות לחיבור לשירותי המצלמות והצפייה – שהינו קריטי לצרכי אבטחה יישובית.
6. במסגרת זו יש לציין כי לרשות המקומית סמכויות אכיפה רחבות יותר מכל חברת אבטחה אחרת בתחומה.
7. עוד יש לציין כי בשים לב לכך שהאתר הזמני נטוש מיום 30/06/26 וכבר ניכרים בשטח סימנים לוונדליזם, משכך, נדרשת דחיפות עליונה להפעלת אבטחה במיידי באתר הזמני, וגם בהיבט משמעותי זה המועצה היא הספק היחיד הרלוונטי בנסיבות העניין.
8. לסיכום - למועצה המקומית עומר, אשר האתר מצוי בשטחה, יש את כל הכלים והיכולות הנדרשות לשירותי אבטחה מקצועיים ומיידיים, הן לעניין יכולותיה הטכניות והלוגיסטיות אשר כבר כוללות שירותי אבטחה רציפים הכוללים גם צפייה במצלמות, והן לעניין סמכויותיה כמועצה, כאשר שטח האתר מהווה למעשה חלק בלתי נפרד מכלל שטחי המועצה המצויים תחת אחריותה. בכלל זה יש לה כח אדם שכבר קיים ויכול לפעול מיידית באופן הדרוש למשימה זו שהינו אמון כיום על האבטחה בישוב, את הראיה המרחבית בישוב, את ההיכרות העמוקה עם השטח, שהוא שטחה שלה, כמו גם יכולת מיידית להפעיל האבטחה הנדרשת. 
לאור כל אלה, מועצה מקומית עומר היא הספק היחיד בנסיבות העניין למתן שירותי שמירה ואבטחה באתר הזמני המצוי בשטחה.

לאור הנימוקים שמניתי לעיל אנו מבקשים לערוך ההתקשרות בהליך פטור ממכרז.

חוות דעתי זו ניתנת מתוקף היותי הסמכות המקצועית לנושא זה.

בכבוד רב,                                               
                            
	ליאור ברנד
	רכז קשר לאתרי ישובי הביניים

